Diari Oficial de la Generalitat Valenciana


Sumari del DOGV 8889, del 24-08-2020 (2020/6720)

RESOLUCIÓ de 13 d'agost de 2020, de la Direcció General d'Obres Públiques, Transport i Mobilitat Sostenible, per la qual es revisen les tarifes màximes aplicables de l'estació terminal d'autobusos de València.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8889

Data del DOGV
:   24-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6720


Data del document
:   13-08-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 13 d'agost de 2020, de la Direcció General d'Obres Públiques, Transport i Mobilitat Sostenible, per la qual es revisen les tarifes màximes aplicables de l'estació terminal d'autobusos de València. [2020/6720]  
L'estació terminal d'Autobusos de València realitza una activitat considerada com a auxiliar del transport per carretera, i està inclosa dins de la política de tarifes que desenvolupa la Generalitat en el sector del transport a fi d'aconseguir una major adequació entre els ingressos i les despeses reals dels serveis.  
L'article 81.5 de la Llei 6/2011, d'1 d'abril, de la Generalitat, de mobilitat de la Comunitat Valenciana, estableix que «els serveis de transport que utilitzen una determinada estació o terminal contribuiran als seus costos de construcció i explotació d'acord amb el que establisca respecte d'això el projecte de servei públic assenyalat en el punt anterior. Aquestes quantitats podran ser repercutides en les tarifes d'aquests serveis o ser objecte de compensació en els termes que preveu la present normativa».  
En aquest sentit, l'Ordre de 15 de novembre de 2005, de la Conselleria d'Infraestructures i Transport, per la qual es modifiquen les tarifes màximes aplicables a l'estació terminal d'autobusos de València i s'estableixen regles per a revisar-les, regula en l'article 3 un procediment per a la revisió de les tarifes d'aquesta estació, recull una fórmula polinòmica que permet l'actualització de les tarifes sota determinats paràmetres objectius, i atorga a l'Entitat Pública de Transport Metropolità de València la competència per a dictar la resolució de revisió de tarifes màximes resultants de l'aplicació dels criteris establits en l'article primer de l'esmentada ordre.  
Per aplicació del que disposa l'article 72 de la Llei 12/2009, de 23 de desembre, de mesures fiscals, de gestió administrativa i financera, i d'organització de la Generalitat, l'Entitat Pública de Transport Metropolità de València va passar a denominar-se Agència Valenciana de Mobilitat, entitat que va ser suprimida, al seu torn, per la Llei 1/2013, de 21 de maig, de la Generalitat, de mesures de reestructuració i racionalització del sector públic empresarial i fundacional de la Generalitat en el seu article 16.1.  
En virtut de les competències atorgades en l'article 141 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Procedir a la revisió de les tarifes de la concessió per a la gestió de l'estació terminal d'autobusos de València, que passen a ser les següents, IVA inclòs:  
  
1. Cànon d'autobusos. Per entrada o eixida d'un autobús de viatgers, en finalitzar o iniciar el viatge i escala d'autobusos en trànsit:  
Interurbà Interés metropolità  
0,33523 - 0,41982 -  
  
2. Cànon de viatgers. Per cada viatger, en els termes de l'Ordre de 15 de novembre de 2005, de la Conselleria d'Infraestructures i Transports.  
 Interurbà Interés metropolità  
De 0 a 19 km  -  -  
De 20 a 49 km 0,20501 - 0,04194 -  
De 50 a 99 km 0,42817 -  -  
De 100 a 250 km 0,64750 -  -  
Més de 250 km 0,65113 -  -  
  
3. Pels serveis de facturació, regits i administrats per l'estació, per cada paquet facturat 1,37723 ?.  
  
4. Pel servei d'aparcament:  
- Per l'estacionament d'un autobús, entre les 22.00 hores i les 08.00 hores de l'endemà: 9,34546 ?.  
- Per cada hora d'estacionament d'un autobús, entre les 08.00 hores i les 22.00 hores: 1,33063 ?.  
  
Segon  
L'esmentada revisió serà efectiva des de la publicació en el Diari Oficial de la Generalitat Valenciana i, a partir d'aquesta data, els corresponents quadres tarifaris de les concessions hauran d'incloure els cànons de viatgers que s'aproven mitjançant la present resolució.  
  
  
Contra la present resolució, que no esgota la via administrativa, es podrà interposar un recurs d'alçada davant de la secretària autonòmica d'Obres Públiques, Transport i Mobilitat Sostenible en el termini d'un mes a comptar de l'endemà de la notificació, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via, recurs o impugnació que es considere oportuna.  
  
València, 13 d'agost de 2020.- La directora general d'Obres Públiques, Transport i Mobilitat Sostenible: Roser Obrer Marco.